***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**7 нче сыйныф**

**Үткәрү вакыты – 150 минут**

**Максималь балл – 62**

**I. Тестлардан дөрес җавапны билгеләгез.**

1. Җөмләдәге сузык авазларның санын билгеләгез. **(2 балл)**

*Аз сөйләгән аз ялгышыр.* (Мәкаль)

а) 6

ә) 7

б) 8

в) 9

2. Җөмләдәге калын хәрефләр белән бирелгән сүзнең транскрипциясен билгеләгез. **(2 балл)**

*Былтыр* ***кысканга*** *быел кычкырмыйлар.* (Мәкаль)

а) [кысканга]

ә) [косканга]

б) [қысқанға]

в) [қысқаңға]

3. Җөмләдәге ачык иҗекләрнең санын билгеләгез. **(2 балл)**

*Ай якты да, җылытмый.* (Мәкаль)

а) 2

ә) 3

б) 4

в) 5

4. Фразеологик әйтелмә булмаган рәтне билгеләгез. **(2 балл)**

а) биш бармак

ә) биш көнлек дөнья

б) биш былтыр

в) биш бармак кебек

5. Җөмләдәге калын хәрефләр белән бирелгән сүзләрнең төрен билгеләгез. **(2 балл)**

***Сай*** *елга шалтырап ага,* ***тирән*** *елга* ***–*** *тавышсыз.* (Мәкаль)

а) синонимнар

ә) омонимнар

б) антонимнар

в) фразеологик әйтелмәләр

6. Ясалма сыйфатны билгеләгез. **(2 балл)**

а) кызыл

ә)матур

б) җылы

в) җиләс

7. Җөмләдәге калын хәрефләр белән бирелгән исемнең килешен билгеләгез. **(2 балл)**

*Дус* ***акчадан*** *кыйммәт.* (Мәкаль)

а) иялек килешендә

ә) юнәлеш килешендә

б) чыгыш килешендә

в) урын-вакыт килешендә

8. Күләм-чама рәвешен билгеләгез. **(2 балл)**

а) җәяү

ә) ерак

б) күп

в) кышын

9. Җөмләдәге сүзләрнең кайсы сүз төркеменә караганлыгын билгеләгез. **(2 балл)**

*Кайда коймак, шунда кунак.* (Мәкаль)

а) зат алмашлыгы, исем, зат алмашлыгы, исем

ә) сорау алмашлыгы, фигыль, күрсәтү алмашлыгы, исем

б) сорау алмашлыгы, фигыль, сорау алмашлыгы, исем

в) сорау алмашлыгы, исем, күрсәтү алмашлыгы, исем

10. Җөмләнең төрен билгеләгез. **(2 балл)**

*Кеше арасында кеше бул!* (Мәкаль)

а) хикәя

ә) сорау

б) боеру

в) тойгылы

**II. Башыгызны эшләтегез.**

Хәрефләрне дөрес итеп урнаштырып, мәкальне укыгыз һәм языгыз. **(5 балл)**

КЯАУЛ НЕЕШКҢЕ ӘИҖКЕЛС ЫЧРКО ЛБРУЫ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III. Теоретик бирем.**

Сызыклар өстенә тиешле сүзләрне языгыз. **(8 балл)**

Хәрефләрне **\_\_\_\_\_\_\_\_\_\_\_\_\_\_**, язабыз һәм укыйбыз. [ц], [щ], [х], [һ] – парсыз **\_\_\_\_\_\_\_\_\_\_\_\_\_\_** тартыклар. Телдә яңа гына барлыкка килеп кулланыла башлаган сүзләр **\_\_\_\_\_\_\_\_\_\_\_\_\_\_\_\_** дип атала. Ак – **\_\_\_\_\_\_\_\_\_\_** – антоним сүзләр. Балык – тамыр исем, балыкчы – **\_\_\_\_\_\_\_\_\_\_\_\_\_\_** исем. Башла, дуслаш – **\_\_\_\_\_\_\_\_\_\_\_\_\_\_** фигыль ясалган. -дан/-дән, -тан/-тән – **\_\_\_\_\_\_\_\_\_\_\_\_\_\_** килеше кушымчасы. Исемнәр берлек һәм **\_\_\_\_\_\_\_\_\_\_\_\_\_\_** санда килә.

**IV. Гамәли-иҗади бирем.**

1. Табышмакның эчтәлеген татар теленә хикәя формасында тәрҗемә итеп языгыз. **(5 балл)**

Дел у меня немало:

Я белым одеялом

Всю землю укрываю.

В лёд реки убираю.

Белю поля, дома.

А зовут меня зима.

2. Төшеп калган хәрефләрне языгыз. **(4 балл)**

Ренат рәсем төш**..**рергә бик ярата. Ул ө**..**ләр ясый, **..**өгерек атлар да эшләп куя.

Беркөнне малай кәг**..**зь тапты, карандаш алды да рәсем ясарга утырды. Тик менә нәрсә ясарга? Машинаны ул ясый белә, танк рәсемен матур итеп эшли ала. Нәрсә ясарга с**..**ң? Шулай аптырап торганда, аның күзе өстәлдәге китапка т**..**ште. Китапның ачылып торган битендә менә дигән рәсем: ди**..**гезнең зә**..**гәр дулкыннарын ярып, бер зур кораб бара. (*Абдулла Алиштан*)

2.1. Сингармонизм законының рәт гармониясенә буйсынмаган сүзләрне күчереп языгыз. **(4 балл) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2.2. Сүзнең антоним парын языгыз. **(1 балл)**

тапты – \_\_\_\_\_\_\_\_\_\_\_\_\_\_\_\_\_

2.3. Кушма сүзне күчереп языгыз, мәгънәле кисәкләрен билгеләгез. **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. ***Зәңгәр*** сыйфатын дәрәҗәләр белән төрләндереп языгыз. **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. Икенче җөмләнең иясен күчереп языгыз. **(1 балл)** \_\_\_\_\_\_\_\_\_\_\_\_\_\_\_\_\_\_

3. Сезнең алдыгызга ак кәгазь һәм төсле карандашлар куйсалар, сез нинди рәсем ясар идегез? Ни өчен? Фикерләрегезне 8-10 җөмләдән торган бәйләнешле текст итеп оештырыгыз. (**10 балл**)